Document ID: 32005D0597

ODLOČBA KOMISIJE
z dne 2. avgusta 2005
o priznavanju sistema za identifikacijo in registracijo ovc v Republiki Irski skladno s členom 4(2)(d) Uredbe Sveta (ES) št. 21/2004
(notificirano pod dokumentarno številko K(2005) 2911)
(Besedilo v angleškem jeziku je edino verodostojno)
(Besedilo velja za EGP)
(2005/597/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 21/2004 z dne 17. decembra 2003 o uvedbi sistema za identifikacijo in registracijo ovc in koz ter o spremembi Uredbe (ES) št. 1782/2003 in direktiv 92/102/EGS in 64/432/EGS (1), in zlasti člena 4(2)(d) Uredbe,
ob upoštevanju naslednjega:
(1)
Pristojni irski organ je skupaj z ustrezno dokumentacijo predložil zahtevo za priznavanje sistema za identifikacijo in registracijo ovc, ki se izvaja v državah članicah.
(2)
Po veterinarski inšpekciji misije Komisije so izvedenci Komisije sistem identifikacije in registracije ovc na Irskem ocenili kot v celoti delujoč sistem, pod pogojem da so izpolnjene določene zahteve.
(3)
Irska je sprejela vse potrebne ukrepe, da bi bila od 9. julija 2005 zagotovljena skladnost z Uredbo (ES) št. 21/2004.
(4)
Za preverjanje pravilnega izvajanja sistema identifikacije in registracije ovc mora pristojni organ opraviti ustrezne preglede.
(5)
Sistem identifikacije in registracije ovc na Irskem je treba odobriti, da navedeni sistem nadomesti druga sredstva za identifikacijo, razen v primeru, kadar so živali vključene v promet znotraj Skupnosti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Sistem za identifikacijo in registracijo ovc iz člena 4(2)(c) Uredbe (ES) št. 21/2004, ki ga izvaja Republika Irska, je od 9. julija 2005 priznan kot v celoti delujoč sistem.
Člen 2
Pristojni organi morajo vsako leto brez poseganja v določbe iz člena 10(1)(a) Uredbe št. 21/2004 izvesti ustrezne preglede na kraju samem, da ugotovijo ali rejci upoštevajo zahteve o identifikaciji in registraciji ovc.
Člen 3
Ta odločba je naslovljena na Republiko Irsko.
V Bruslju, 2. avgusta 2005

Labels: 4
7
0
6
18